Na temelju članka 76. Zakona o sportu („Narodne novine“ broj 71/06, 150/08, 124/10, 124/11, 86/12, 94/13, 85/15. i 19/16) i članka 32. Statuta Općine Kloštar Podravski („Službeni glasnik Koprivničko-križevačke županije“ broj 6/13. i 3/18), Općinsko vijeće Općine Kloštar Podravski na 16. sjednici održanoj 20. prosinca 2018. godine donijelo je

P R O G R A M

javnih potreba u sportu na području

 Općine Kloštar Podravski u 2019. godini

I.

 Programom javnih potreba u sportu na području Općine Kloštar Podravski u 2019. godini (u daljnjem tekstu: Program) utvrđuju se aktivnosti, poslovi i djelatnosti u sportu, koji su od lokalnog značenja, a koji će se financirati iz Proračuna Općine Kloštar Podravski za 2019. godinu (u daljnjem tekstu: Proračun).

II.

 Javne potrebe u sportu na području Općine Kloštar Podravski (u daljnjem tekstu: Općina) ostvarit će se:

- poticanjem i promicanjem sporta,

- provođenjem dijela programa tjelesne i zdravstvene kulture djece i mladeži,

- djelovanjem sportskih udruga,

- treningom, organiziranjem i provođenjem domaćih i međunarodnih natjecanja, općom i posebnom zdravstvenom zaštitom sportaša,

- stručnim radom u sportu.

III.

 Za javne potrebe u sportu na području Općine iz Proračuna su osigurana sredstva u svoti 519.500,00 kuna, koja će se rasporediti korisnicima nakon provedenoga javnog natječaja ili javnog poziva.

IV.

 Sredstva utvrđena ovim Programom uplaćivat će se na žiro-račun korisnika sukladno sklopljenim ugovorima o sufinanciranju Programa.

V.

 O izvršenju ovog Programa korisnici kojima su ovim Programom raspoređena sredstva dužni su podnijeti Općinskom vijeću Općine Kloštar Podravski godišnje izvješće o radu sukladno sklopljenom ugovoru o sufinanciranju Programa.

VI.

 Ovaj Program objavit će se u „Službenom glasniku Koprivničko-križevačke županije“, a stupa na snagu 1. siječnja 2019. godine.

OPĆINSKO VIJEĆE

OPĆINE KLOŠTAR PODRAVSKI

KLASA: 620-01/18-01/03

URBROJ: 2137/16-18-01

Kloštar Podravski, 20. prosinca 2018.

 PREDSJEDNIK:

 Antun Karas